mteb/NusaParagraphEmotionClassification huggingface dataset:
Menurut aku hidup itu dka perlu banyak kawan, cukup sikok duo bae tapi yang leket nian. Kareno banyak kawan jugo dak beguno malah bikin ribet bae. Aku punyo tigo kawan leket nian dari kami SMP nyampek kami SMA.walaupun pas SMA kami lah idak sesekolahan lagi tapi kami amsih sering ketemu, kadnag ngunep bareng disalah sikok rumah kami. Pokoknyo luar dalem kami lah tau sikok smao laennyo. Buat aku cukup mereko bae sahabat aku, aku dka butuh kawan banyak banyak. Tapi sayangnyo besok aku harus merantau ke jakarta untuk kuliah. Sedih sih bakal jarang ketemu, tapi kami bakal tetep saling jago komunikasi dan tetep saleng ngedukung dari jauh. Mak itulah sahabat menurut aku, selalu ado walaupun jarak dak menyatuke.
Negaro kito ini terkenal samo keindahan lautnyo. Tapi sayang aku dulu dak biso berenang jadi setiap jalan jalan kedaerah pantai pasti takut untuk berennag dilaut walaupin make baju pelampung aku dak berani. Aku takut bae tenggelam dan aku dak biso berenang. Tapi kareno sering diajak samo kawan akwan liburan ke pantai dna njingok kawan kawan seru snorkeling bahkan ado yang free dive akhernyo aku mutuske belajar berenang. Aku ngambek kelas renang propesional di sekolah renang punyo PT tambang batubaro. Disano pelatih renangnyo sabar dan punyo tehnik yang bagus. Kolam renangnyo jugo bersih, dak usah khawatir. Ayo belajar berenang di klib rennag punyo PT Tambang Batubaro di Tanjung enim biar dak takut tenggelem lagi.
Aku pernah ngeceweoke keduo uwong tuo aku. Masalahnyo kareno aku pindah agama dari Islam ke Kristen kareno aku milih meloki agamanyo bini aku. Dulu aku anaknyo ustadz tepandnag dikampungvaku, bapak aku galak ngajari ngaji di langgar, galak jadi iman sholat, trus jugo kadang beberapo kalo ngasih ceramah amen khutbah jumat. Keluargo kami terkenal samo islam yang kuat. Awal mulanyo pas aku kuliah, aku kenal samo cewek dikampus aku. Aku dka tau ngapo aku biso senneg nian samo budak itu yang sekarang jadi bini aku. Rasoku aku dak biso jingok betino lain selain dio, dan aku awalnyo ngedeketi dio kareno biar aku dak penasaran. Kareno aku tau dio beda agama samo aku. Aku peker agek amen lah kudeketi perasaan aku biso jadi dak seneng lagi. Tapi ternyato aku salah, aku malah makin dalam perasaannyo samo dio. Sampek akhernyo aku jugo pengen nikahi dio, tapi wong tuo aku pasti dak setuju kareno bini aku ni pasti dak galak pindah agama. Akhernyo yosudah kareno aku cinto nian, aku ngalah pindah agama dan aku dak peduli samo uwong tuo aku. Kareno ini hidup aku, jd aku yang tanggung jawab samo pilihan aku dewek. Tapi aku tetep sedih ngeliat wong tuo aku kecewa samo aku.
Cinto pado pandangan pertamo, pengalaman aku jatuh cinto samo laki aku dulu memang indah untuk dikenang. Kami kenal dan langsung saling jatuh cinto pas pertamo ketemu. Menurut aku, cinto pas pandangan pertamo itu justru bener bener perasoan yang paling jujur dak dibuat buat. Soalnyo sepengalaman aku amen kadnag kito dikenalke samo cowok, aku galak maksoke diri aku akreno raso dak lemak. Tapi amen sneeng pas pertamo kali liat trsu timbul cinto emmag itu lah yang namanyo cinto. Ado perasaan bahagian luar biaso, apolagi amen cinto kito idak betepuk sebelah tangan. Pokoknyo amen nak tau makmano perasaan cinto sesungguhnyo yo pas kamu cinto pas pertamo jingok lawan jenis kamu.
Aku sebenernyo bukan uwong yang hoki amen dikateke tuh. Amu sering melok undian giveaway di Instagram tuh tapi dak pernah dapet. Nah keamren tuh dari yummy.id ngadeke kontes masak masakan unik khas keluargo. Agek yang menang punyo kesempatan masak bareng chef yang disiarke secaro langsung lewat livenya yummy.id di Instagram. Aku iseng bae ngepost menu kesenengan laki aku buat sarapan, namonyo shakshuka makanan dari maroko. Dak taunyo aku jadi pemenangnyo garo garo shakshuka, trus aku dihubungi smao tim mereka untuk dateng hari sabtu ini ketemu chef renata trus masak bareng menu shakshuka. Seneng rasonyo walaupun baru sekali ini ngerasoke menang undian yang penting lah sudem ngerasoke.
Ngejingok munthana biso nimbulke perasaan jijik buat uwong. Hal ini disebabke oleh bentuk muntahan, baunyo dan paparan zat yang biso nyebarke penyaket. Muntahan jugo biasonyo merupoke tando dari ado masalah kesehatan yang diderito samo uwong yang ngalami muntah. Perasaan jijik yang dirasoke samo uwong ketiko njingok muntahan merupoke reaksi alami tubuh untuk biar kito tejago dari paparan penyakit dan gangguan kesehatan yang ado di muntahan tesebut. Tapi menurut aku kito harus biso ngebantu uwong yang butuh pertolongan pas lagi muntah, walaupun kito meraso jijik dengan muntahan. Kito biso tetep ngebnatu uwong yang muntah, dengan caro ngeantu ngeebersihke muntahanyo biar dak jadi sumber penyakit. Setelah itu kito biso ngebersihke diri kito biar kito bebas penyakit pulo.
Seluruh dinio memang lagi dka baek baek bae, apolagi dengan adonyo pandemi covid 19 ini. Banyak nian tempat begawe yang mulai tutup dari bulan juli 2020. Dulu masih bedoa semoga bae ditempat begawe aku idak, tapi nyatonyo akher 2021 ado PHK besak besakan pulo dipabrik tempat aku begawe. Aku termasuk yang diputus hubungan kerjonyo, dan aku cumak denger alesan pabrik amen dka kuat ngeluarke biaya pengeluaran tiap bulannyo. Manejemen pabrik lah ngusahoke dari mulai awal pndemj kemaren untuk betahan, tapi akhernyo dak sanggup pulo dan harus nyerah. Makmano lagi, aku jugo dak biso nuntut apo apo. Nyampek sekarang jugo aku maseh belom dapet gawean tetap kareno emang lowongan belom ado. Taun ini tahun yang bikin aku teporok nian, tabungan pulo amper abis karneo kupake tersu tiap bulan. Belom lagi nak mikirke bayar cicilan rumah.
Betino samo lanang dibedake oleh hormon di DNAnyo. nah Betino punyo tamu bulanan alias menstruasi yang datang setiap sebulan sekali. Setiap tamu bulanan dateng pasti hormon betino jadi berubah, dan suasano hati pulo macak beubah ubah. Memang banyak reaksi uwong amen lagi dateng bulan, tapi rato rato betino yang lagi datwnh bulan biasonyo emosinyo dak stabil, galak marah marah dewek dak jelas apo maslahnyo. Itu kareno memang bawaan hormon bae, bukan marah marah dak jelas bae. Biasonyo memang lebih sensitip perasanyo amen lgi datang bulan tuh. Dan ini dirasoke hamper seluruh betino yang ado di dunio ini, bukan sikok duo bae.
Ngeraso malu kerno abis ngalami kejadian yang memaluke memang hal yang baiso dan reaksi alami yang tejadi amen kito memnag dihadepke smao situasi mak itu. Tapi amen kito terlalu terobsesi dan tebawa perasaan malu kito bekelanjangan malah jadi bikin kito dak biso berkembang. Bahkan dalam hal apopun setiap uwong apsti pernah buat kesalahan, entah kesalahan yang bikin malu atau kesalahan kesalahn lain. Jangan terllau fokus samo raso malunyo, tapi fokuske sebagai penyemangat biar kito biso jadi lebih baek lagi. Fokus untuk  jadike kejadian memalukan itu sebagai pengalam hidup yang ngasih pelajaran berhargo buat kito. Jangan terlalu dipikirke kerno emmang segalo uwong didunio ini pasti pernah ngalami hal hal yang memaluke.
Takut saat dimarahi mungkin jadi hal biaso untuk budak budak kecik. Tapi amen kamu lah besak tapi masih punyo perasaan takut yang belebihan artinyo kemungkinan kamu ngalami ganguan mental yaitu kecemasan berlebih. Tapi hal ini idka biso didiagnosa cuma dari pencarian di google atau internet. Untuk tahu apo memang kamu punyo gangguan ketakutan berlebihan yang smape merusak mentalmkamu memang harus ado diagnosa dokter. Setelah dikter yang ngevalusi kmau lewat berbagai tes dan akhernyo memang kamu didiagnosa ngalami gangguan mental berupo ketakutan berlebih saat lagi dimarahi mako kamu biso segero ngambek langkah untuk penyembuhan. Meloklah terapi yang disaranke smao dokter dan mungkin jugo biso dengan konsumsi obat ibatan yang sesuai dengan resep dokter.
Ado ado bae modus uwong amen nak ngelakuke kejahatan. Ado kejadian di daerah Sumedang, Jawa Barat. Laki yang ngeprank bininyo, Lanang ini benamo yana. Yana ini lagi dalam perjalanan alek ke rumahnyo, dio ngabari bininyo amen dio ngasih tumpangan wong yang idak dikenal kareno memang samo tujuan. Tapi ditengah perjalanan tibo tibo si yana ngirim pesan suaro ke bininyo " Ya Allah maapkelah, kukiro idak jahat teenyato wong jahat". Pesannyo itu bikin kaget bininyo, dan ngeraso sedih kareno mikir lakinyo mungkin dak selamat. Si binin dari yana tadi lapor kepolisi, dan berito ilangnyonyana nyebar luas lewat internet. Polsek sumedan pulo nyari smape akhernyo mereka nemuke yana dalam keadaan sehat walafiat. Kaget bininyo denegr kabar lakinyo sehat sehat bae, kareno memang pesan terakhir lakinyo bikin mikir yang idak idak. Pas ditanyo polisi ternyato yana cumak ngolahke bininyo bae, dio bemaksud kabur dari rumah kareno pengen kabur dari utang utangyo ke rentenir.
Pengalaman paling menyenangkan dalam hidup aku pas hari pernikahan aku. Itulah hari bahagia dan paleng bahagia buat aku. Nah untuk resepsi pernikahan aku milih tema yang lagi rame yaitu intimate wedding. Memang semakin maju jaman, berubah pulo pemikiran uwong uwongnyo. Uji mamaku " amen jaman dulu pas mama nikah samo papa yang penting nikah, resepsi yang ngatur uwong tuonyo. Dak tau menau pokoknyo." Amen jaman sekarang nikah lah banyak bian temanyo, Ado sikok tema yang aku pakek di nikahan aku kemaren yaitu intimate wedding yang artinyo nikah dengan intim. Makmano sih konsepnyo? Nah konsepnyo itu lebih ke kualitas acaro resepsinyo yang ditekanke bukan kuantitas jumalh tamunyo. Jadi aku kemaren memang cuma ngundnag wong yang bener bener kenal samo aku dengan laki ku bae. Mecak kawan SD, Kawan SMP, Kawan SMA idak ku undangi, kecuali kawan kuliah yang lengket nian smao yang pasti keluargo. Dan konsep mak ini tang aku rasoke aku lebih punyo kualitas jadi pacak nikmati acara ku dewek, trus lebih hemat pulo. Trus jugo idak riweh dna bikin stress, suasano kekeluargaanyo dapet nian.
SMA Negeri 1 Seririt ( SMANSER ) balek bejayo kareno dapet piagan penghargaan untuk beberapo muridnyo yang melok kompetisi nukis tingkat propinsi. Bukan cuma sikok murid bae yang dapet penghargaan, dari tigo murid yang dikirim tigo tigonyo dapet penghargaan di 10 besak. Kareno mborong penghargoan akhernyo sekolahnyo jugo dikasih penghargaan sebagai sekolah terpuji. Pas ditemui dikantor untuks edikit wawancara, kepala sekolah nampak seneng dna bahagio kareno prestasi yang sudah dibuat samo murid murid SMA Negeri 1 Seririt. Bapak kepala sekolahnyo beharap semoga SMA negeri 1 Seririt kedepannyo makin bejayo dan makin banyak mencetak murid murid yang berprestasi dibidnag akademik maupun non akademik.
Kejadian ini aku alali dewek di kantor Imigrasi. Aku dak tau ngapo alasan petugas pemerintah yang ngurusi berkas berkas umum itu galak bikin saro kito dalam melengkapinyo. Kejadian ini aku alami dewek di kantor igrasi yang banyak stempel stop korupsi, Nepotisme. Dilarang memang untuk ngasih pungli ke petugas. Tapi petugas di kantor Imigrasi malah terang terangan mintak pungli ke aku. caro dio ngasih akh amplop kosong sambil ngomong " jangan lupo seikhlasnyo bae bu " aku pun curiga samo omongannyo. Setelah aku buka mapnyo kosong ternyato dan aku baru ngeh amen dio ngasih kode but maroh duit didalam amplop yang dikasih ke aku tadi. Aku dak terimo dan marah ke petugas itu. Aku beharap jangan sampe ado petugas petugas yang dak betanggung jawab mecak petugas imigrasi yang aku hadepi itu. ayo samo smao kito stop KKN di departemen kepemerintahan.
Ado kakek yang menang undian mobil dari acaro ulang tahun bank pemerintah propinsi Daerah Istimewa Yogyakarta. Kakek ini benamo Wahyu Tirto Laksono, umur 68 tahun bealamat di Perumahan Nogotirto Truhanggo Sleman Yogyakarta. Dio ternyato menjadi pemenang utamonyo dari undian berhadiah untyk memelerjngati hari ulang tahun bank jogja. Menurut keterangan pak wahyu tirto laksono, dio memang samo bininyo sering nabung di bank punyo pemerintah daerah itu. Tapi dio idak nyangko bakal jadi pemenang utamo dari undian behadiah tesebot. Dio kiro, dio menangke undian kulkas, dio kaget nian setelah tau kalo dio yang menangke undian utamonyo berupo mobil Daihatsu Ayla warno perak.
Kejadian pegawai negeri yang ngaku polisi ninju sopir ambulans kareno masalah macet dijalan itu, cidwonyo langusng viral. Tejingok di video itu amen Pegawai Negeri itu memang lah tejingok marah duluan menurut aku aps keluar dari minimarket itu. Mungkin ditambah dio nak mundurke mobilnyo tapi malah macet jalannyo. Trus dio jingok amen ado ambulans yang lagi nak lewat, makonyo mobil mobil pado minggir ke jalan dan dak biso begerak lareno ngasih jalan ambulannyo dulu. Nah ai polisi ini nyegat ambulannyo trus marah marah samo sopir ambulannyo, trus nuduh sopir ambulannyo idak bawa pasien cuma isneg abe nyaloke sirine. Tapi menurut aku bawa atau idka bawa dak boleh PNS kelakuannyo mak itu. Lagian amen seandainyo ado penumpang mak mano coba? kalopun dak aktek penumpang yo biar jadi duso si sopir itu lah.
Pensiunan Pegawai Negeri Sipil Dinas Pendidikan Pemuda Olahraga Daerah Istimewa Yogyakarta, Wahyu Kirto laksono, 68 tahun didampingi bininyo nerimo hadiah dari Bank Jogja sebagainpemenang utamo sikok unit mobil Daihatsu Ayla warno perak. Pas kami temui di halaman Balai kota Yogyakarta, pak Wahyu ngaku amen dio idak nyangko amen dio merupoke pemenang utamo dari undian ini. Menurut cerito dio, awalnyo dio kito pas ditelpon menang undian paleng cumak menang kulkas. Kaget nian dio pas dikasih tau ternyato dio menang mobil. Nah dio jugo ngomong, menurut dio mungkin kareno dio jadi nasabah aktif di bank jogja itulah yang jadi peluang dio biso mennagke undian utamanyo. Menurut dio memang dio rajin menanbung di bank jogja itu setiap sebulan sekali.
Siapo sih yang dak lernah meraso diperkakuke dak adil? Pastilah rato rato kito pernah ngalaminyo. Nah kali ini dialami samo rombongan Guru honorer kategori 2 di daerah jawo barat. Pas hari kamis kemaren sekitar 1000 guru honorer kategori 2 ini ngedatengi pemkab Bandung Jawa Barat. Maksud rombongan ini demo ke Kepala Badan Kepegawaian Daerah dan Kepalak Dinas Pendidikan untuk mintaknkejelasan status mereka dalam seleksi Calon Pegawai Negeri Sipil ( CPNS ). Kareno menurut peraturan pemerintah yang baru amen untuk honorer kategori 2 amen nak melok seleksi CPNS dibatesi umurnyo nyampek umur 35 tahun bae maksimal. Nah ternyato kepeutusan pemerintah ini dianggap idak adil buat paro rombongan guru honorer ini, pasalnyo mereka ini lah ngabdi jadi guru lah lamo tapi dak pernah diangkat statusnyo jadi PNS. Bukannyo diangkat tapi sekarangvmereka malah djbatasi usia untuk melok seleksi, sedangkan dari rombongan guru honorer kategori 2 ini kebanyakan umurnyo lah lebih dari 35 tahun, dan memang mereka lah lamo ngabdi ajdi honorer disekolah sekolah negeri maupun swasta.
Dulu pernah punyo pengalaman horor diganggui samo hantu. Aku memang tipe uwong yang amen tedok oengennyo gelap galo, Dak biso amen ado cahaya dikit bae kareno biso ngeganggu raso ngantuk aku. Nah ternyato pas suatu malam itu baru bae aku ketidukan kareno calek seharian beaktifitas tibo tibo aku dikagetke kareno pintu kamar aku tebuka dewek, tibo tibo dateng betino rambut panjang yang langsung naek kepucuk kasur aku. Saking kagetnyo bukan maen aku samoek dak pacak begerak, apolagi nak betereak. Lah sudah kucoba gerak samo teriak tapi dak biso, aku mecak di pegangi samo betino itu. Nah aku ngeraso posisi mato aku setengah sadar setengah kebuka. Samoe akhernyo kudenger adzan subuh tibo tibo aku tebangun. Mungkin kareno aku semalem ketedokan dan lupo bedoa samo Allah SWT, jadilah jin ngeganggui aku tedok. Nah jangan lupo buat kito untuk selalu bedoa sebelum ngelakuke aktifitas.
Kawan aku pas baru balek dari KKN di kalimantan cerito pengalaman dio disano. Dio cerito amen waktu dio disano pernah suatu kali balik kemaleman dari tempat KKN menuju ke rumah wargo yang jadi beskem tmelat mereka nginep. Kebetulan nian merrka ni tinggalnyo dipedalaman kalimantan yang masih ditinggali suku suku asli dan didalam hutun dengan penerangan jalan seadonyo. Saat itu timnyo kawan aku ni dijemput paling terakhir, nah tim sebelomnyo tadi dijemput make mobil. Tapi sialnyo timnyo kawan aku tuh dijemput make motor. Akhernyo kerno lah capek kawan aku smao timnyo dak ngeluh tapi naek naek bae. Tapi dio sebenernyo takut, apolagi pas bapak bapak yang ngebonceng dio ngomong gek amen tejingok ado yang aneh didalam utan diem bae ujinyo. Dio memang tejingok cahayo merah dipucuk batang kelapo, ternyato pas lah nyampe beskem dijelaske amen itu kuyang. Denger cerito kawan aku ini, aku pulo takut amen ditugaske KKN ke daerah kalimantan.
Marah sebenenryi hal alami yang dilakuke manusio amen lagi meraso kesel. Setiap manusio pasti pernah marah, dan ngelampiaske raso keselnyo dengan marah marah. Tapi amen ado uwong yang keseringan marah marah tanpo sebab menurut aku biso jadi ado gangguan dimentalnyo. Kareno menurut beberapo penelitian yang aku tau, kemarahan yang dak tekontrol dan dilakuke keseringan biso beakibat buruk smao kesehatan mental kito. Penyebabnyo sebenernyo macem macem, biso jadi kareno depresi, banyak pikiran, kecanduan alkohol, atau biso jadi keno penyakit mental. Nah menurut aku amen kamu sering nian cepet marah, apolagi tanpo seban lebih baik kamu perikso ke diri ke psikolog bae.
Kemaren viral di tiktok cerito cewek yang ditinggal nikah samo calon lakinyo. Dio bikin cerito lewat pidio amen dio lah ngurus nikahan dari awal smape pas hari H tibo-tibo cowoknyo mutuske hubungan dan akhernyo si cowok nikah smao cewek lain dipelaminan. Kareno betino ini sakit ati laju di bakar galo poto-poto samo undangan nikahnyo. Dio juga ngomong amen ini ujian dari Allah SWT buat dio. Tapi ternyato kemarn si lakinyo bikin klarilikasi lewat tikktok pulo, ternyato yang mbatalke nikah bukan dari pihak cowok tapi dari pihak betinonyo. Dan yang lebih bikin kaget garo garonyo cuma kareno si cewek dak setuju smao mahar yang diaksih si cowok. Si cewek pengen mahar sertipikat rumah biar dijingok kesohor nikahannyo.
Aku punyo kawan yang sering nian menang dapet giveaway. aku mikirnyo mungkin memang bawan hoki, kareno aku emang pernah denger amen wong hoki tuh memang ado nian. Jadi apo bae hang dipeloki wong hoki pasti dapet. Tapi sebenernyompercayo dak percayo sih, tapi amen aku tano ke kawan aku ini. Dio cuma jawab ado triknyo bro! Makin bingung aku amen untuk menangke undian make trik. Jadi trik yang dipake kawan aku ini adalah trik probalitas yaitu trik kemungkinan sesuatu hal diitung pake caro matematika. Nah  buat yang tertarik nyube biso langsung bae ke kawan aku itu buat nanyo mak mano teori probalitas. Tapi teori ini jugo harus didampingi samo usaho yang keras, dan tetep ado ngandelke keberuntungan tiap uwong. Jadi langsung bae biso japri ke aku , yok harus biso trik trik menang undian.
Baru baru ini bus pariwisato yang ngebawa rombongan wisatowan dari kelurahan Manyaran, Semarang Jawa-Tengah, masuk jurang di jalur Sarangan- Tawanmangu, hari Minggu. Kejadiannyo tejadi pas sekitar jam 11 pagi , pas busnyo lagi ngelewati turunan tajem. Pas bus lagi jalan tibo tibo busnyo nyelonong bae nembus pagar pembatas pinggir jalan teus masuk ke jurang sedalem 30meter . Di khawatirke bus ini memang rembyo blong, untungnyo dak ngatek kendaraan laen didepan busnyo. Hal itu dijingok samo wargo yang kebetulan lagi lewat disitu, terus tu dak lamo polisi dateng. Beberapo media jugo banyak yang ngeliput, wargo samo tim dari kepolisian berusaho nyelametke penumpang yang masih selamat.
Tejadi keributan antaro sopir ojek online samo karyawan "Mie Gacoan". Awal mulanyo dikarenoke antrian panjang yang tejadi di warung Mie gacoan ini. Memang warung ini selalu ramai pengunjung yang nak makan ditempat atau bawak balek atau pulo yang dipesen lewat ojek online. Nah kerno antrian ojek online yang panjang nian, jadi pengunjung yang nak makan sitempat harus nunggu lamo. Akhernyo ado karyawan dari Mie Gacoan yang berani nyerobot antrian untuk pengunjung yang nak makan di tempat. Akhernyo hal ini lah yang bikin rombongan ojek online yang lah ngantri tadi marah besak ke karyawan ini dan idak terimo diserobot antriannyo. Sampek akhernyo keributanpun tejadi disano.
Pernah beraptisipasi di kegiatan pentas seni dak? Amen pernah kungkin pernah jugo ngerasoke demam panggung. Demam panggung negbuat kito jadi dredegan, jantung bedebar kenceng, bekeringat dingin, dan bahkan dibeberapo uwong biso nyampek mual muntah dan jatuh pingsan. Demam panggung bukan dirasoke samo uwong biaso cak kito bae, tapi bahkan artis, penynayinpelawak yang biaso tampil didepan umum jugo masih ngerasoke demam panggung. Nah apo sebenrnyo penyebab dari demam panggung ini ? Tampil didepan uwong banyak memang begitu bikin tegang, ngatek alasna pasti tapi memang tekanan saat kito harus muncul didepan uwong banyak dan kito sebagainpusat perhatian itu memang memacu detak jantung kito bedetak lebih kencang. Akhernyo tangan bekeringat dan jadi punyo pikiran negatif jugo. Kecemasan dan raso takut ini lah yang disebut demam langgung. Nah tiap uwong punyo caro beda beda buat ngatasi demam panggung ini.
Anak pak Ridwan Kamil yang dinyatoke ilang kerno kanyut di kalo aree swiss jadi berita trending dimano mano. Menurut mahasiswa yang tinggal di swiss, Kali ini emang banyak pengunjungnyo dari berbagai negaro. Menurut penduduk sekitar sebenenrnyo saat anaknyo pak ridwan ilang kondisi arus aer memangmagi kenceng, ditambah suhu air yang masih agak dingin buat wargo setempat dak aso yang berani untuk mandi. Mereka biaos mandi nungguke sugu aer agak lumayan anget. Memang untuk berenangdi kali ini bukan cumak harus biso berennag melaenke harus biso ngabaco mondisi dan situasi darrah sungai. Apolagi sebenrnyo disungai ini sudah dikaish petunujuk buat turis turis yang nak nyubo berenang di kali ini.
Sebuah studi yang dilakuke tahun 2005 menyatoke amen serangan panik biso memperburuk masalah jantung sipenderitanyo  dengan penyakit jantung koroner. Pas uwong teserang panik mako dio biasonyo bakal benapas dengan cepat atau hiperventilasi. Hiperventilasi selamo serangan panik ini, biso nurunke karbon dioksida dalam darah yang akhernyo biso ngebuat uwong yang tekeno sernagan panik ini jadi ngerasoke pening palak yang hebat nian. Dalam kasus yang jarang tejadi, bahkan uwong yang ngalami serangan panik ini biso pingsan. Studi yang dilakuke ditahun 2005 itu ngehasilke kesimlukan amen wong yang lunyo gannguan kepanikan saat disuruh ngirup lebih banyaka karbon dioksidadan sedikit oksigen mereka biso ngerusak sistem kerjo jantung. Nah apobilanmereka sering ngalami serangan panik ini mako kmeungkinan jantung mereka dka sehat dna biso teserang penyakit jantung koroner.
Duu banget pernah punya pengalaman yang menyedihkan, kalo diinget inget nyampek sekarang masih galak sedih. Dulu aku bukan anknyo wong kayo. Bapak aku cumak pegawai biaso dan ibu aku jugo cuma ibu rumah tanggo biaso. Aku 4 besaudara dan aku anak yang pertamo. Dulu saking susahnyo idup, aku dak pernah dapet duit jajan buat sekolah. Kami sekeluargo tinggal di gubuk ngatek toiletnyo. Jadi amen nak meseng kami pegi ke toilet umum. Kami tinggal di dusun dan keluargonkami yang paling miskin. Dulu maen ujan rumah kami pasti kebocoran, amen tedok sekamar be empat samo adek adek aku. Pokoknyo aku dka pernah bejajan disekolah, makannyo amen pegi sekolah smao balek sekolah. Itupun mamak aku masak yang ado bae, kadnag ngambek kangkung diswah uwong. Kadang bapak aku pegi mancing buat cari iwak. Makitulah sedihnyo idup aku jaman dulu pas aku masih kecik.
Perceraian uwong tuo biaosnyo nyisoke kesedihan samo trauma di anak anak mereka. Banyak anak anak yang ngalami wong tuonyo bercerai saat mereka kadang masih belom ngerti apo apo. Nah kondisi inilah yang menurut aku bikin anak kecewa berat bahkan kadnag ngeraso kegagalan pernikahan wong tuo mereka jugo jadi kegagalan hidup mereka. Mereka jugo bakal ngerasoke sedih, kecewa, dak adil lebih dari apo yang dirasoke wong tuonyo. Apolagi lerpisahan antara keduo uwong tuonyo dak secaro baek baek, mislanyo slaing sindir sindiran, rebutan anak dan laen sebagainyo, nah hal itu lah yang menurut aku malah bikin lukl batin yang dalem buat anak anak korban perceraian uwong tuo.
Menurut aku kehidupan kito adalah tanggung jawab penuh kito. Memang kito dibesaake aamo uwong tuo, didik samo wong tuo, banyak pengorbanan yang dilakuke samo wong tuo kito. Tapi tetep bae amen hidup ini kito yang jalani, wong tuo kita dak berha nentuke jalan mano yang kito pilih. Aku abis mutuske pilihan hidup aku dewek, tapi kali ini bertentangan samo pilihan wong tuo aku. Soalnyo aku ngeraso masa depna aku biso rusak amen aku dengeri omongan wong tuo aku yang nak ngejodohke aku samo wong arab yang ujinyo habib. Aku dak galak kareno aku tau Habib itu lah punyo Bini 2 trsu banyak anak pulo, belom lagi umur dio yang jauh lebih tuo dari aku. Selamo hidup aku aku dak pernah aku ngelawan wong tuo aku, tapi kali ini aku harus ngambek keputusan berat yang bikin wong tuo aku sedih.
Aku nak bebagi sedikit cerito tentang pengalaman yang bikin aku bahagia bahkan jadi pengalaman yang paling menyenangkan buat aku. Saking menyenangkanyo aku jadi masih terngiang ngiang smape sekarang. Ini cerito tentang pertamo kalo aku keterimo begawe di perusahaan yang sudha aku impi impike sejak dulu. Aku merupoke anak yang hidup dari keluargo kirang mampu, tapi aku punyo mimpi besak untuk jadi sukses. Akhernyo kuabeske waktu maso mudo aku untuk belajar dan belajar. Sampe akhernyo aku keterimo kerjo disalah sikok perusahaan impian aku. Apo yang bikin aku bahagia adaah dimano wong tuo aku ngeraso bangga dengan pencapaian aku. Dengan bangganyo bapak samo mamak aku ngasih tau ke tetanggo, sodaroku amen aku sudah sussea dinegeri rantau. Saat denegr wong tuo aku ngomong mak itu aku ngeraso seneng kerno sudah bikin wong tuo aku bangga. Dak tau makmano nak ngungkapkenyo. Jadi buat kawna kawna yang lagi dimaso sulit, jangan putus harapan. Jadikan kehidupan kito sebagai tempat belajar untuk jadi uwong yang lebih baik lagi setiap harinyo. Fokus dengan mimpi kito, berusaho lebih keras daripado wong lain. Inshaallah amen tuhan ngijinle kito biso menggapai sukses.
Kejadian sopir mobil yang marah marah ke petugas dishub dikarnoke dak terimo ditegor parker sembarangan. Kejadiannyo terjaid di jalan Rawa Tembaga I, Bekasi Selatan Kota Bekasi Jawa Barat. Kejadian ini tejadi haru senin tgl 4 februari 2020 sekitar jam setengah tuju malam. Lokasi kejadian lerais disamping kantor pemda Bekasi. Menurut keterangan kejadianyk awalnyo petugas dishub ngingetke si sopir ini amen mobilnyo parkir sembarangan, kareno memang ditempat mobil parker itu lah ado tando dilarang parkir. Tapi kareno dak terimo laju si sopir ini marah marah ke petugas dishubnyo. Dio marah marah sambil ngomong siapo yang ngelarang dio parker disini?  Dio jugo nantangi petugas dishubnyo untuk diajak begulat.
Amen kito lagi belanjo disupermarket besak, memang sering nian kito harus ngantri untuk bayar belanjoan kito. Tapi kadang sering bae nemuke uwong yang galak nyerobot antrean dan bikin kito marah. Nah dari kasus nyerobot antrean pacak aku tahu sipat uwong yang galak nyerobot antrian. Menurut aku wong yang dak biso ngantri dan galak nyeribot antrian kemungkinan besak dio punyo sifat egois. Bisonyo uwongnyo dak galak ngalah, nak menang dewek. Uwongnyo dak biso sabar, nungguke antrian bae dak biso apolagi disuruh sabar buat ngadepi masalah hidup. Misalnyo bae lagi ado antrian trus tu ado wong yang nyerobot antrian dengan alasan apopun menurut aku dak biso dibenerke. Kareno setiap uwong pati punyo masalah mendesak tapi masih galak ngantri. Kalo memang dak biso ngantri sebenenyo biso pilih tempat lain yang antriannyo dak panjang.
Siapo sih yang biso ngiruonbau amis trus ngeraso biaso bae. Sering kito temui di warung warung jualan makanan tekadang amen ketemu warung yang dak bersih ado perasaan bau amis. Sebenrnyo ado sikok warung terkenal nian di surabaya yang dak biso aku sebutme namony. Tapi mungkin yang biaso makan disano pasti tau. Warung ini jualan penyetan ayam terkenal, termutah di surabaya. Warungnyo rame nian dan dio jualanyo di pinggiran kali jagir. Amen datemg ke warung ini pertamo kali nyampe depan warung kamu sudha disambut samo tempt cuci piring yang busuk nian. Bau amis dari situ sangat memggangu aku yang pengen makan disitu, akhernyo aku setiap pengen makan kesano aku mgeraso jijik kerno bau amis dari aer bekas cuci piring.
Hidup di bumi ini dak mungkin lepas dari ancaman bencano alam. Siapopun bakal takut amen ngalami kejadian bencano alam. Indonesai merupoke negara yang sering nian keno bencano alam, kareno memang letak indonesia yang banyak gunung berapi dan ado lempengan tektonik antara lempeng asia samo lempeng australia yang amen begerak biso menyebabke gempa dan tsunami. Buakn sekali duo kali bae Indonesia ngalami gempa bumi bahkan tsunami. Bencano alam yang tejadi di Indonesia ini ngebuat kito wargo indknesia sering panik dan takut amen tejadi bencano. Ditambah lagi belom canggihnyo alat yang dipake pemerintah untuk mitigasi bencano alam yang ado di Indonesia ini yang ngebuat kito jadi takut amen tejadi bencano.
Ado rekaman video yang beredar, didugo PNS bagian Kepolisian tejingok lagi nak ngejalanke kendaraanyo lagi pas abes selesai dari minimarket, tapi kendaraan jenis minibus Mitsubishi Expander yang dibawanyo idak biso begerak kerno ado kemacetan. Dengan wuko kesel sambil marah-marah , PNS itu ngalangi ambulans yang nak lewat seolah-olah nyangkoke  sumber kemacetan kerno adonyo ambulans itu. Dio betegak di tengah jalan rayo, PNS itu nungguke datengnyo ambulans dan pas lah ditempat kejadian, dio ninju-ninju kap mesin mobil ambulans disuruhnyo berenti. " Bener dak ( ado pasien yang kau bawa ), bener dak woy, aku ni polisi tau kau," uji PNS itu sambil ninju sopir ambulans itu.
Akher akher ini penampilan fisik memnag penting nian untuk segalo aspek kehidupan. Banyak uwong yang ngomong amen punyo fisik yang bagus mako biso hidup dengan lebih mudah. Banyak kelbiahan yang biso didapet amen punyo fisik yang sesuai samo standar kecantikan atau kegantengan disuatu negara. Trus makmano samo yang punyo fisik dak sesuai samo standar kecantikan atau kegantengan disuatu negaro? Nah ini memang harus kito bahas, psalnyo memang jaman sekarang ini apo apo wong mandang fisik no satu. Contohnyo bae amen kito nak begawe, entah ngapo yang dicari sebagai syarat utamo mesti fisiknyo harus menarik. Padahal ukuran fisik ini masih rancuh alias dak jelas penilaiannyo, tapi biso dijadike standar khusus untuk seleksi nyari begawe. Berhubung aku memang dak punyo fisik yang menarik, memang susah buat aku untuk sapetke gawean yang bagus. Pernah aku nyoba ngelamar disalah siko perusahaan swasta yang nolak aku kareno masalah fisik aku. Bukan ditolak bae melaenke mereko jugo ngomentari fisik aku yang dak sesuai samo posisi lowongan gawean yang dibuka. Sontak bae hal itu beken aku marah, kreno aku ngeraso tesinggung dan dak ado yang salah samo fisik aku. Aku bepakaian rapi dan sesuai standar wkng nyari begawe pado umumnyo. Entah ngapo perusahaan itu ngomong amen aku dak sesuai smao lowongan pekerjaan yang diminta.
Keberagaman dalam memeluknagama sebenrnyo memang meripoke warno warno kehidupan, tapi masih banyak diantara eong yang punyo agama saling ngejelke sikok smao yang lainnyo. Akhernyo ngeraso tesinggung dan saling marah dan benci. Padahal keberagaman itu sudah dijelaske di berbagai kitab suci, teemasuk dalam islam itu dewek. Di dalam Al-Quran kito pasti nemuke ayat yang menjelaske tentang kehidupan yang meang diciptake penuh keberagaman. Jadi keberagaman disini memnag kendaknyo tuhan makonyo ado perbedaan. Tapi tekadang ado uwong yang dak biso ngehargoi perbedaan dan selalu pengen wong lain harus meloki jalan dio. Nah wong wong mak inilah yang akhernyo malah ngebikin konflik antar umat beragama. Merekalah yang nanemke raso kebencian kareno galak ngehino hino agama yang dak sesuai samo islam. Mereka galak maksoke pandangan mereka tentang kehidupan yang akhernyo bikin uwong laen ngeraso tesinggung dan ngebenci Islam.
Pernah dak kito punyo kawan atau sahabat yang kito hargoi tapi tibo tibo ngejauh dari kito? Memang tekadang ado hal hak yang sudah kito buat fapi idka kito sadari. Biso bae kito pernah ngecewoke wong yang kito anggep berhargo dan deket samo kito tanpo kito sadari. Biso jadi hal mak itu dikernoke prilaku kito atau ucapan kito yang tekadnag biso bikin sakit ati wong lain. Apolagi amen hubungannyo sudha deket nian tekadnag kito galak ngeremehke perasaan wong yang deket samo kito kerno kito ngeraso baek baek bae amen kito ngomong sekendak kito. Padahal belom tentu mak itu, biso bae wonv yang deket samo kito mintak dihargoi. Makonyo baik buat kito ngejago tutur bahaso, perbuatan kito jangan sampe ngecewake atau bikin sakit ati uwong laen terutamo ywong yang deket nian samo kito dan sudah sangat kito hargoi nian. Sebaiknyo amen hal ini smape sudah terlanjur tejadi, ado baeknyo kito sebagai kawan atau sahabat introspeksi diri dan muali untuk minta maaf dna mulai ngejalin hubungan perkawanan lagi.
Pengalaman paling menyenangkan dalam hidup aku itu pas diajaki laki aku buat kondangan kawannyo di korea. Jadi kawan akrabyo laki aku itu uwong korea. Dio nikah pas bulan februari, jadi aku diajaki pegi kesano. Itu pertamo kalinyo aku ke korea, biasonyo cuma jingok bae di drama drama. Kami dateng pas musim semi baru nak mulai di korea, jadi udaranyo sejuk nian idak dingin idak jugo panas. Korea memang negaro yang banyak jadi harepan wong indonesia untuk dateng, apo lagi ps musim semi mak ini banyak nian turis daei indonesia. Yang paling lemak buat aku kareno jugo kami dak bayar penginapan kareno disedioke dari pengantennyo apartemen buat kami nginep. Trus aku jugo ngerasoke mak mano adat wkng korea amen nikah, disano amen undangan bajunyo pado biaso biaso bae idak lebay mecak wong indonesia. Trus yang make baju tradisional cuma keluargo penganten, tamunyo cuma make baju baju biaso pokoknyo. Trus pengantennyo make baji international smao baju adat jugo. Samolah mecak di indonesia beganti baju pas acaro resepsinyo.
Langkah langkah mengantisipasi kalo kalo kamu keno bully. Jangan langsung ngeraso takut duluan biar kamu dka semakin di bully. Ado beberapo langkah yang biso kamu peloki. Selain jangan ngasih reaksi apo apo dna jangan takut, kamu biso bicaro tebuka samo wong tuo kamu kalo kamu di bully. Hal ini disaranke kareno biso bikin pikiran dan perasaan kamu jadi lebih lega. Dan siapo tau kamu biso dapet tips baru untuk biso jadi lebih berani. Selaen itu berusaholah untuk idak beurusan samo si tukang bully. Kalo mereka ado dilungkangan sekolah kau, mungkin kmau biso dak usah nyoba bekawan samo mereka. Trus selain itu kamu iugo biso nunjuke kalo kamu biso jadi lebih baik dari mereka.
Dulu semaso sekolah aku paling males jian amen ado pelajaran yang ngeharuske aku huat buka sepatu. Kerno pasti ado bau kaki dan ternyato aku jugo punyo bau kaki. Bahkan beberapo uwong dengan beraninyo komplain samo wkng yang punyo bau kaki. Mak ini kan sebenernyo bikin malu kito yang punyo masalah bau kaki. Tapi sebenernyo permasalahan bau kaki ini biso diatasi amen kito biso ngejago kebersihan kaki. Mungkin dulu pas amsih sekolah kito dak biaso hidup bersih, tapi sekarang aku tau amen kebersihan diri penting nian apolagi amne kito lagi di maso maso puber yang lagi tertarek samo lawan jenes. Jadi penting nian ngejagonkebersihan diri biar dak ado sumber bau dak sedep dari seluruh anggota badan kito.
Sebagai manusio kito pasti pernah ngerasoke diperlakuke dak adil. Saat kito ngeraso diperlakuke dak adil pastilah ado perasaan marah, sedih, kecewa, sakit hati pulo biso, dan ngeraso seluruh uwong mecak jahat nian ke kito. Sampe kadang kito betanyo tanyo dalam diri kito, ngapo mecak ini? ngapo aku diperlakuke mak ini? apo salah aku? dan banyak pertanyoan laennyo yang memang bikin kito betanyo tanyo. Sebenrnyo perasaan marah, benci dan sakit hati itu wajar amen memnag kito lagi ngeraso dicurangi dan diperlakuke dak adil. Dan mungkin bukan kamu abe yang punyo perasaan mak ini, tapi pasti banyak uwong yang ngerasoke hal samo amen dio diposisi kamu. Tapi namonyo raso benci, raso marah memang dak baek amen ditahan lamo lamo didalam hati. Makmanopun kito harus biso ngelepaske emosi kito dengan caro yang baik.
Amandel penyakit yang ado hubungannyo samo tenggorokan. Sebenrnyo idak segalonpenyakit amandel harus diambek tindakan operasi untuk penyembuhannyo. Penyakit amandel ini biaosnyo memang diderita apa kito masih anak anak. Anak anak memang pasti bakal takut amen disuruh operasi. Sebagai wong tuo kito jangan dulu langaung setuju dengan saran operasi untuk nyembuhke amandel untuk ank kito. Amandel sebenernyo biso disembuhke dengan terapi jugo. Sedangkan operasi memang punyo resiko yang harus kito ketahui. Meski jarang ado kejadian tapi operasi amandel buat anak anak tuh lunyo resiko komplikasi. Ditambah lagi sakit paca operasi yang biso nimbulke trauma untuk anak anak. Pertimbangan matang memang perlu diambek untuk anak anak yang anak operasi amandel.
Bagus samudra (30), salah sikok pegawainyo Perusahaan Air minum Daerah kota Magelang tejingok seneng dan kaget kareno dio dapet hadiah dari bapak walikota Magelang. Dio samo sekali kaget nerimo hadiah dari bapak walikota, karwno dio dak kepikiran atau punyo firasat apo apo. Bagus samudro dapet hadiah dari pak walikota kareno dio jadi pegawai yang biso dateng tepat waktu setiap harinyo ke kantor. Dio nerangke amen memang lah kebiasaan dio untuk dateng tepat waktu sebagai bentuk propesionalitas dio sebagai pegawai. Dio ngeraso memang seharusnyo lah kito dateng begawe tepat waktu kareno itu semacam tanggung jawab kito sebagai pegawai. Hadiah ini samo sekali dak dio sangko, dio jugo ngajak kawa kawna begawenyo untuk biso dateng tepat waktu kareno memnag mak itulah yang sebenernyo harus dilakuke sebagai pegawai.
Berita tentang video yang lagi viral tentang ahok marah marah ke wong yang nyerobot antreannyo waktu lagi pemilihan presiden di TPS di jepang sudah diklarifikasi samo ketuo TPS. Ternyato ceritonyo cumak salah paham bae. Menurut klarifikasi ketuo TPS nyo, itu cumak sekedar salah paham kareno ahok yang awalnyo lagi ngantri harus pindah tempat sementaro kareno banyak yang mintak poto, trus tuh wong yang antri dibelakang ahok ngiro ahoknyo pegi. Laju dio dak tau amen ternyato ahok merhatike dari ruangan lain. Nah kreno sudah selelsai pulo masalahnyo, ayo jagan ditambah tambahi beritanyo, apolagi dibikin berita hoaks yang dak biso dipertanggung jawabke kebenarannyo.
Aku pernah ketemu Artis yang dari selebgram namonyo Anya Geraldine. Waktj itu dio ado suting didusun aku tempat aku tinggal. Kebetulan  nian memang aku ngidolake dio, kareno dio cantik tinggi putih. Aku denger kabar bae amen ujinyo dio bakal suting didusun aku, trus aku langsung cek insta storinyo dio. Ternyato njelah dio ado suting didusun aku, aku langsung bae pegi ke lokasi sutingnyo. Pas nyampe sano ternyato dio masih suting, jadi aku tunggu bae nyampek dio selesai. Setelah selesai suting aku panggil panggil dari agak jauh sih, trus di melambaike tangan sambil nanyo ke aku " galak poto samo aku?" aku kaget dio ternyato seramah itu samo fansnyo. Menurut aku dio artis yang paling ramah yang pernah aku temui.
Bagi sebagian uwong biasonyo mereka seneng ngerayoke hari ulang tahunnyo, bahkan ado ebberapo uwong yang sering ngasih kejutan buat uwong yang ulang tahun. Mak itu lah yang tejadi di video viral bapak bapk yang lagi ulang tahun, Keluargonyo tegak didepan kamar sambil bawak kur teus manggil " papa papa !" kedalam kamar. Bapaknyo memang lagi di dalam kamar dewekan mecaknyo, trus tuh dak lamo bapaknyo ini keluar buka pintu kamar malah kaget jingok seluruh keluargonyo tegak didepan pintu smabil bawa kue. Saking kaget nyo, si bapak sampek teriak teriak panik. Rai bapaknyo jugo mecak wong yang terlalu kaget. Sampe akhernyo keluargonyo yang ngasih kejutan malah melok kaget pulo.
Pengen jadi model tapi masih galak demam panggung? ayo gabung samo uli model agency. Uli model agency mendidik, melatih, bahkan melahirke banyak modle model tenamo yang kerjosamo dnegan banyak brand brand besak. Uli model agency merupoke sekolah model tenamo, dan teruji kualitasnyo. Amen bunda bunda dirumah pengen anaknyo bekarir di dunio modeling tapi masih takut untuk lenggak lenggol di catwalk, latih lah besamo kami. Kami biso menumbuhke kepercayaan diri anak anak bunda untuk biso berkarir di dunio model. Ayo cepet daftarkan anak bunda untuk masik ke sekolah model uli model agency. Kami akan menjadikan anak anak bunda model dengan kualitas terbaik didunio modeling.
Menurut aku, Kuliah di Perguruan Tinggi Negeri persaingannyo ketat nian dan agak saro. Saro nian nak lolos buat jadi Mahasiswa di Perguruan Tinggi Negeri. Banyak uwong lebih milih masuk Perguruan tinggi negeri kareno lah terkenal bagus, murah dan bergengsi. Sebenernyo ado bae Universitas swasto yang bergengsi, tapi mahal dak segalo uwong mampu buat masuk kesano. Makonyo aku mati matian nian belajar untuk biso lolos SMPTN ini. Kareno aku pengen bikin bangga wong tuo aku, trus jugo biar agek dak terlalu mahal biayo kuliah aku. Dan amen kito ngambek Universitas Negeri agek pas lulus gampang cari begawe. Nah Alhamdulillahnyo aku lolos SMPTN tahun ini. Dak nyangko biso besaeng samo hamper budak di seluruh indonesia ini buat ngerebutke kursi di Universitas Negeri.
Tingkat keparahan uwong yang punyo phobia samo anjing memang beda beda. Nah yang sudah dijelaske amen biso bae uwong yang dak punyo penglaman buruk samo anjing biso takut smao anjing. Mungkin ini masih biso diatasidewek dirumah, tapi amen uwong yang punyo trauma tesendiri kareno takut pernah dikejer anjing atau bahkan digigit smao anjing. Menurut pakar kesehatan wong ini biasonyo punyo trauma mendalam, dan biasonyo punyo raso takut dan kecemasan yang berlebihan saat ngeliat anjing, atau bahkan ngedengerke suaro gonggonganyo. Amen raso takut ini memnag teraso ngeganggu, dokter jugo nyaranke untuk berobat ke psikiater. Dan biasonyo dokter bakal ngasih terapi tertentu samo obat obatan.
Banyak kejadian kecelakaan si indonesia ini yang susah untuk diungkap kareno jarang adonyo saksi. Sebenernyo bukan dak ngatek saksi yang njingok, tapi menurut lembaga perlindungan saksi dan korban, banyak wargo yang dak berani jadi saksi kecelakaan kareno takut dijadike tersangko. Selain itu wargo banyak yang ngehindari jadi saksi kecelakaan kareno males beurusan dnegan hukum di Indonesia. Padahal proses peradilan hukum itu dak mungkin jalan amen dak ngatek saksi. Saksi biso jadi alasan kuat untuk nentuke siapo yang salah dalam kejadian kecelakaan. LPSK bejanji dan bekomitmen untuk menlindungi saksi untuk idak dapet interpensi atau tekanan dari pihak yang besalah. Karena saksi merupoke faktor tepenting berjalannyi keadilan di negaro ini.
Ngapo banyak nian uwong yang dak biso bekreasi dewek di Instagram. Kebanyakan akun akun di Instagram tuh kontennyo hasil ngejiplak atau ngerepost postingan wong lain. Dak biso apo bikin konten dewek, mikir dewek, jangan seenaknyo makek komten wong laen. Tau dak sih amen niru mak itu biso ngerugike wong lain. Dan plagiat itu prilaku yang biso dipidana. Wong yang biasonyo punyo kreasi itu biasonyo hasil kreativitasnyo punyo yang namonyo hak cipta, jadi amen ado uwong yang ngaku ngaku biso bae dipidano penjaro. Jadi janganlah gampang nian ngaku ngaku yang punyo konten amen ternyato bukan. Amen aku ketemu wong yang plagiatke karyo aku biso kupenjaroke jugo. kareno bukan perkaro mudah untuk bikin sikok komten itu, penuh perjuangan dan kreatipitas. Dak boleh seenaknyo diaku akui mak itu.
Dampak yang ditimbulkan akibat dari kejadian bullying dimaso anak anak punyo dampak negatip buat si korban maupun pembullynyo. Kejadian bullying disekolah atau diamnopun yang tejadi ke anak anak biso menimbulke trauma bekepanjangan sampe mungkin anak tumbuh dewaso. Apolagi wong tuo dak tah dengan depresi anaknyo, mako anak bakal nyimpen memory yang menakutke saat mereka dewaso kagek. Nah mako dari itu buat paro wong tuo ayo kito lebih peduli samo pergaulan anak abak kito. Jangan lengah, anak kito harus tumbuh dengan jiwo dan raho yang sehat. Ini penting untuk ngebentuk karakter anak dimaso mendatang. Anak yang sehat jasmani dna rohaninyo inshallah biso tumbuh jadi anak yang sholeh dan sukses dunio akherat.
Buat budak budak SMA yang baru lulus sekolah, pastilah punyo cito-cito untuk neruske sekolah ke tempat kuliah. Nah buat budak-budak ini yang sudah keterimo di perguruan tinggi tertentu pastilah meraso senang apolagi kampusnyo itu kampus yang jadi impian mereka. Sebagai wong yang pernah punyo pengalaman keterimo di kampus impian, menurut aku raso bangga dan percayo diri kito biso nambah amen kito keterimo di kampus impian kito. Bukan cumak meraso seneng bae, tapi jugo ado perasaan terharu, bangga dan pastinyo dka sabar nak cepet cepet jadi budak kuliahan. Biasonyo lah mikirke baju apo bae yang nak dipake dikampus kageknyo, Trus amne budak yang cewek pasti aenneg kenro dikampus dak dikasih aturan tentang pakaian smao makeup. Jadi buat budak cewek biasonyo lah pengen nian bedandan ke kampus. Amen budak lanang biasonyo nyari target cewek baru amen dikampus baru kagek. Mak itulah raso daksabaran pengen kuliah amen lag keterimo di kampus impian.
Aku anak terakhir dari 4 besodaro, Kakak samo ayuk aku lah sudah kuliah dikampus Negeri galo. Peraturan dirumah aku, amen idak dapet kampus Negeri bakal dka dikasih boleh buat kuliah. Makonyo kaka smao ayuk aku kuliah di Negeri galo. Nah kemaren pas giliran aku melok seleksi buat kuliah di kampus negeri, tapi ternyato aku idak biso lolos seleksi. Sedih nian rasonyo ngebyangke setahun ini luntang lantung dirumah bae. Kareno wong tuo aku memang dak katek dana untuk ngulajke aku di swasta. Jadi yosudah behari hari ini aku cumak sedih bae, nangis di dalam kamar lah duo hari. Semoga bae taun depan aku lolos yaAllah.
Aku punyo raso takut amen lagi nyeberang laut dengan kapal peri. Dulubaku tinggal duar pulau jawo, tapi kampung bapak smao ammaku ado dijawo. Jadi dari kecik aku sellau balke kampung naek kapal peri untuk ke pulau jawo. Dari kecik aku memnag lah daks eneng naek kapal peri, aku ngeraso takut tenggelem. Apolagi aku dak biso berenang, jadi setiap ps naik kapal aku takut nian amen tibo tibo kapalnyo karam dan tenggelam. Saking takutnyo aku biso duduk bejam jam di kursi penumpang sambil pegangan kursi didepan aku. Aku biasonyo nyari tempat duduk yang deket samo pelampung. Biaosnyo uwong amen baik kapal sellau nikmati pemandnagan diluar, beda samo aku yang dak berani keluar dari dalam ruangan penumpang.
Setiap manusio di dunia psti punyo kenangan hidup dari mulai dio laher sampe dio tumbuh jadi uwong dewaso. Kenangan uwong pulo bermacem macem, ado kenangan bahagi, kenangan sedih, kenangan buruk yang ternyato segalonyo itu berimbas samo kesehatan mental tiap uwong. Dari beberapo seminar tentang kesehatan mental yang aku meloki, aku setuju samonpernyataan pakar psikologi UNAIR ibu Tri Kurniati Ambarini, M.Psi., Dio ngejelaske amen uwong uwong yang punyo trauma semaso kecik dulu bakal sering ngalemi flashback pecak kejadian buruknyo beraso teulang lagi smao penderito lewat mimpinyo, lewat halusinasinyo. Sehingga mereka yang punyo trauma kejadian buruk dimaso kecik biasonyo punyo raso cemas yang berlebihan, teganng yang akhernyo ngaganngu kehidupan sosial mereka.
Ngelakuke tindakan operasi untuk budka budka kecik yang keno amandel memang harus dipertimbankan apolagi budak yang umurnyo dibawah tigo tahun. Tindakan operasi ini biso bae punyo resiko komplikasi walaupun dak banyak tejadi. Menurut aku kito sebagai wong tuo memnag perlu pertimbangan yang amtang amen nak setuju dnegan tindakan operasi untuk pengangkatan amand dianak kito. Selain pasti menakutkan buat anak anak, raso sakit setelah operasi jugo harus dipikirke untuk kenyamanan anak kito. Kerno sebenernyo radang amandel di anak anak kito biso sembuh dewek tanpo operasi. Penanganan penyakit ini biso dilakuke dirumah, memang butuh waktu untuk penyembuhan tapi lebih baik dialakuke dirumah daeipado harus lewat caro operasi pengangkatan amandel.
Ngejingok munthan yang dibuang ditempat tempat fasilitas umum mecak jalan trotoar, halte bus, taman, terminal bus bahkan dijalan jalan umum memang ngebuat banyak uwong meraso jijik dan idak nyaman. Selaen itu jugo, muntahan yang dibuang sembarangan jugo biso nimbulke masalah kesehatan buat manusio kerno munthana banyak mengandung virus, bakteri yang biso nyebarke penyakit. Oleh kerno itu kito sebagai wargo yang baik dan bertanggung jawab, janganlah galak muntah dsiembarang tempat apolagi difasilitas umum. Seharusnyo kito biso ngebuang munthan ditempat tempat yang benar mecak ditoilet atau tempat sampah. Dengan mak itu kito biso ngejago kebersihan dan kenyamanan pengguno fasilitas umum besamo. Ayo mari jago kebersihan lingkungan kito sebagai bentuk tanggung jawab kito jugo terhadap lingkungan.